ILINK เผยกลุ่ม Consortium ชนะประมูลงานสร้างสายส่งเคเบิลใต้ดิน “กฟภ.” มูลค่า 375 ลบ.
ILINK เผยกลุ่ม Consortium ชนะประมูลงานสร้างสายส่งเคเบิลใต้ดิน “กฟภ.” มูลค่า 375 ลบ.
ILINK เผยกลุ่ม Consortium ชนะประมูลงานสร้างสายส่งเคเบิลใต้ดิน “กฟภ.” มูลค่า 375 ลบ.
9 ก.ย. 2562

บริษัท อินเตอร์ลิ้งค์ คอมมิวนิเคชั่น จำกัด (มหาชน) หรือ ILINK เปิดเผยว่า บริษัท อินเตอร์ลิ้งค์ เพาเวอร์ แอนด์ เอ็นจิเนียริ่ง จำกัด ซึ่งเป็นบริษัทย่อย ได้ร่วมกับบริษัท ศรีชลธร จำกัด ในนาม “กลุ่ม Consortium ศรีชลธร และ อินเตอร์ลิ้งค์เพาเวอร์” เป็นผู้ชนะการประกวดราคาจ้างด้วยวิธีการประกวดราคาอิเล็กทรอนิกส์ (e-bidding) ของการไฟฟ้าส่วนภูมิภาค (กฟภ.) ตามราคาที่เสนอ 375.10 ล้านบาท รวมภาษีมูลค่าเพิ่ม และภาษีอื่น ค่าขนส่ง ค่าจดทะเบียน และค่าใช้จ่ายอื่น ๆ มีระยะเวลาก่อสร้าง 540 วันนับจากวันลงนามในสัญญา
สำหรับขอบเขตงาน เป็นงานจ้างเหมาก่อสร้างสายส่งเคเบิลใต้ดิน ระบบ 115 เควี บริเวณสถานีไฟฟ้าเชียงใหม่ 2 จำนวน 4 วงจร และงานก่อสร้างปรับปรุงระบบจำหน่ายไฟฟ้า 22 เควี เป็นเคเบิลใต้ดิน ช่วงลอดใต้แม่น้ำปิง บริเวณสะพานป่าตัน จังหวัดเชียงใหม่ ตามโครงการพัฒนาระบบส่ง และจำหน่ายระยะที่ 1 และโครงการเพิ่มความเชื่อถือของระบบไฟฟ้าระยะที่ 3
ทั้งนี้ การแบ่งสัดส่วนงานของ กลุ่ม Consortium ศรีชลธร และ อินเตอร์ลิ้งค์เพาเวอร์ ประกอบด้วย บริษัท อินเตอร์ลิ้งค์ เพาเวอร์ แอนด์ เอ็นจิเนียริ่ง จำกัด สัดส่วน 50% และบริษัท ศรีชลธร จำกัด สัดส่วน 50%